Diari Oficial de la Generalitat Valenciana


Sumari del DOGV 7922, del 22-11-2016 (2016/9252)

Extracte de la Resolució de 17 d'octubre de 2016, del director general de l'Institut Valencià de Finances, per la qual es convoquen tretze beques per a la realització de pràctiques professionals a l'Institut Valencià de Finances, durant els exercicis 2017 i 2018.
-----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7922

Data del DOGV
:   22-11-2016

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2016/9252


Data del document
:   17-10-2016

Organisme emissor
:   Institut Valencià de Finances

Tipus de document
:   Extracte

Anàlisi jurídica

 Descriptors 

:   * ajuda pública

Extracte de la Resolució de 17 d'octubre de 2016, del director general de l'Institut Valencià de Finances, per la qual es convoquen tretze beques per a la realització de pràctiques professionals a l'Institut Valencià de Finances, durant els exercicis 2017 i 2018. [2016/9252]  
BDNS (identif.): 322409.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria el text complet dels quals pot consultar-se en la Base de Dades Nacional de Subvencions  
http://www.pap.minhap.gob.es/bdnstrans/index  
  
Primer. Beneficiaris  
Joves amb el títol de graduat o graduada en Administració i Direcció d'Empreses, Economia, Dret, Enginyeria Informàtica o Enginyeria en Telecomunicacions, a través de la realització de pràctiques professionals a l'Institut Valencià de Finances, en aquelles tasques relacionades amb les dites titulacions que siguen adequades per a adquirir formació complementària i especialització i reunisquen els requisits establits en la base tercera de l'annex de la Resolució de 17 d'octubre de 2016.  
  
Segon. Objecte  
Concessió de tretze beques per a la realització de pràctiques professionals a l'Institut Valencià de Finances, durant els exercicis 2017 i 2018.  
  
Tercer. Duració i quantia de les beques  
L'import màxim destinat a finançar les dites beques, per a cada un dels exercicis 2017 i 2018, ascendix a cent cinquanta-sis mil euros (156.000 ?).  
La duració de les beques serà de dotze mesos des de la data que s'indique en la resolució de concessió. El període de duració podrà prorrogar-se sense necessitat d'una nova convocatòria per un període màxim de dotze mesos addicionals. Cada una de les beques estarà dotada amb mil euros (1.000 ?) mensuals bruts.  
  
Quart. Termini de presentación de sol·licituds  
El termini de presentació de sol·licituds serà de 15 dies hàbils, comptadors a partir de l'endemà de la publicació d'aquesta convocatòria en el Diari Oficial de la Generalitat Valenciana.  
  
Quint. Altres dades  
Les persones aspirants a obtindre una beca presentaran la sol·licitud exclusivament per via telemàtica. Per a això accediran a la seu electrònica de la Generalitat, https://sede.gva.es, clicaran en l'apartat Serveis en línia i buscaran el tràmit de sol·licitud de beca dissenyat a aquest efecte.  
  
Per a poder realitzar la presentació, el sol·licitant haurà de disposar de firma electrònica, per mitjà del certificat reconegut per a ciutadans emés per l'Institut Valencià de Finances (abans l'Agència de Tecnologia i Certificació Electrònica), www.accv.es, o del DNI electrònic.  
En la dita sol·licitud s'especificarà la classe de beca a què s'opta i es presentarà el currículum de forma completa segons models normalitzats, sense perjuí de la normativa establida amb caràcter general sobre la presentació de sol·licituds davant de les administracions públiques. En cas d'incompliment d'aquesta obligació es requerirà l'interessat perquè ho esmene.  
  
València, 17 d'octubre de 2016.- El director general: Manuel Illueca Muñoz